《送四会颜大尹之京》
明代·涂俊生

郎官古所重，岂与允品同。出宰应列宿，施泽苏疲癃。

颜侯忠厚姿，珊瑚照冰壑。花县官九年，瑶琴伴孤鹤。

颓波久已逝，砥柱谁之功。绥城日弦诵，薄俗还淳风。

驾言青云去，攀辕不能住。双舄忽淩空，离情满江树。

作者简介：广东番禺人，字友良。敦行义，嗜文学。宣德正统时与张举、周溥敬、金诚等为文字交，而俊生文最优。大吏知其名而礼敬之。时农民军黄萧养起事攻广州，俊生尝持诏往谕。